open-index/open-wikipedia-markdown huggingface dataset:
Ես ինձ գեղեցիկ եմ զգում (ֆիլմ)

**«Ես ինձ գեղեցիկ եմ զգում»** (), ռեժիսոր Էբբի Քոնի և Մարկ Սիլվերշթեյնի («Խոստանալ չի նշանակում ամուսնանալ», «Երդում», «Ակտիվ որոնման մեջ») ամերիկյան կատակերգությունը։ Գլխավոր դերակատարներն են Էմի Շումերը, Միշել Ուիլյամսը, Թոմ Հոփերը, Լորեն Հաթոնը և Նաոմի Քեմփբելը։

Միացյալ Նահանգներում ֆիլմի պրեմիերան տեղի է ունեցել 2018 թվականի ապրիլի 20-ին։

## Սյուժե
Գլխավոր հերոսուհու կյանքը բաղկացած է անթիվ դիետաներից և ֆիթնեսի պարապմունքներից։ «Փորձն ընդունված է», մտածում է տիեզերքը և խեղճին գցում վարժական հեծանվից։ Գլուխը խփելով՝ աղջիկն աննորմալ վստահություն է ձեռք բերում, որ այժմ նա շրջապատի համար հմայիչ է, բայց միևնույն ժամանակ կա մի խնդիր՝ իրականում նրա արտաքինն ընդհանրապես չի փոխվել։ Այսպիսով, հերոսուհին դառնում է «գեղեցկուհի ամբողջ գլխով»։

## Դերերում
* Էմի Շումեր՝ *Ռենե Բենեթ*
* Միշել Ուիլյամս՝ *Էվերի ԼեՔլեր*
* Թոմ Հոփեր՝ *Գրանտ ԼեՔլեր, Էվերիի եղբայրը*
* Լորեն Հաթոն՝ *Լիլի ԼեՔլեր*
* Նաոմի Քեմփբել՝ *Հելեն*
* Էմիլի Ռատակովսկի՝ *Մելլորի*
* Ռորի Սքովել՝ *Իթեն, Ռենեի սիրեցյալը*

## Թողարկում
Ի սկզբանե «STX Entertainment» ընկերությունը նախատեսել էր ֆիլմը Հյուսիսային Ամերիկայում թողարկել 2018 թվականի հունիսի 29-ին, բայց փետրվարին՝ փորձնական ցուցադրումից և հանրության հիացած արձագանքից հետո, որոշվել է այն թողարկել գարնան կեսին՝ ապրիլի 27-ին։

## Քննադատություն
Ֆիլմը կինոքննադատների կողմից ստացել է տարաբնույթ կարծիքներ։ «Rotten Tomatoes» կայքում ֆիլմի վարկանիշը 34% է, ըստ 197 գրախոսությունների, միջին բալը 10-ից 5,1։ «Metacritic» կայքում ֆիլմը 100-ից վաստակել է 47 միավոր՝ ըստ քննադատների 44 գրախոսությունների։ «CinemaScore» կայքի հարցմանը մասնակցած հեռուստադիտողները ֆիլմին տվել են B+ գնահատականը՝ ըստ A+ to F սանդղակի։

«Variety»-ից Փիթեր Դեբրյուժը ֆիլմի վերբերյալ հայտնել է չափավոր դրական կարծիք. «Ֆիլմը ոգեշնչող նախադրյալ է այն մասին, որ Ռենեի կերպարանափոխությունն ամբողջությամբ տեղի է ունենում իր գլխում, այդ ժամանակ շրջապատն ապշած է մնում նրա հանկարծակի փոփոխությունից։ Ֆիլմը կոնցեպցիա է, որը հարց է տալիս, թե ինչու է այժմյան հասարակությունը խրախուսում կանանց առաջին հերթին վերանայել իրենց ինքնագնահատականը»:

«PopMatters»-ից Քինարդը գրել է. «Եզակի մարդիկ, որոնք չեն ձանձրանում ֆիլմից, նրանք են, ում դա վիրավորում է։ Դա կոպիտ սխալ է, որը կարող էր լավը լինել, բայց թույլ չի տալիս հավասարակշռել ինքնատելության հանգեցնող հուզական ջարդը հաղթահարելու համար անհրաժեշտ սրությունն ու նրբությունը։ Այն, որ ֆիլմը մոռանում է մեզ ծիծաղեցնել, վերջին վիրավորանքն է»:

«Chicago Tribune»-ից Մայքլ Ֆիլիպսը ֆիլմը 4 աստղից գնահատել է 2՝ դրա վերաբերյալ գրելով. «Ֆիլմը ենթարկվում է հոլիվուդյան բոլոր սխալ հնարքներին։ Դա պարզապես ծիծաղելի չէ կամ բավականին տափակ է, և ոչ մի առնչություն չունի էկրանին երևացող մարդկանց հետ»:

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2018 ֆիլմեր
Կատեգորիա:STX Entertainment ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Նյու Յորքում նկարահանված ֆիլմեր
Կատեգորիա:Ֆեմինիստական ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Մասաչուսեթսում նկարահանված ֆիլմեր
Էնրիկե Արսե

**Էնրիկե Խավիեր Արսե Թեմփլ** (, ), իսպանացի դերասան։ Առավել հայտնի է Antena 3 հեռուստաալիքի (հետո գնվել է Նեթֆլիքսի կողմից) թողարկած «Թղթե տունը» հեռուստասերիալում Արթուրո Ռոմանի դերով։

## Կենսագրություն
Արսեն ծնվել է 1972 թվականի հոկտեմբերի 8-ին Իսպանիայի Վալենսիա քաղաքում։ Սկզբում ընդունվել է իրավագիտության համալսարան, սակայն չորրորդ տարվա ընթացքում որոշել է տեղափոխվել դերասանական աշխարհ։ Նա շահել է "Ellos i Elles"`վալենսիական Nou ալիքի հեռուստատեսային շոու, և օգտագործել է 2 միլիոն պեսետա (շուրջ 10,000 / 15,000 դոլար) մրցանակային գումարը՝ դրամատիկական արվեստի ամերիկյան ակադեմիայում ուսման համար գումարը վճարելու համար։ Նա իր կարիերան զարգացրել է Իսպանիայում և արտերկրում։

## Անձնական կյանք
Նա ամուսնացել է դերասանուհի Քրիստինա Պենայի հետ, և ապրել է օլիմպիական գեղալողորդ Գեմմա Մենգուալի հետ 2005-2008 թվականներին։

## Կարիերա
### Կինո

#### Ֆիլմեր
* *El corazón del guerrero* (2000)
* *Menos es más* (2000)
* *One of the Hollywood Ten* (2000)
* *Fidel* (2002)
* *Beyond Re-Animator* (2003)
* *Schubert* (2005)
* *Manolete* (2007)
* *Arte de Roubar* (2008)
* *9 Meses* (2010)
* *Iron Cross* (2010)
* *Bad Investigate* (2018)
* *Terminator: Dark Fate* (2019)
* Kobiety Mafii II (2019)

#### Կարճամետրաժ ֆիլմեր
* *Cachito mío* (2001)
* *Gris* (2003)
* *¿Y si hacemos un trío?* (2004)
* *Cuco Gomez-Gomez Is Dead!* (2005)
* *Matando al gato* (2006)

### Հեռուստատեսություն
#### Շարունակական դերեր
* *Petra Delicado* (1999) որպես Պերեզ 
* *Periodistas* (2000-2001) որպես Էդու Քաբրերա
* *Compañeros* (2001-2002) որպես Խավիեր Քուեվեդո
* *Tirando a dar* (2006) որպես Պակո
* *Génesis: En la mente del asesino* (2007) որպես Ջուլիան Բալագուեր 
* *Sin tetas no hay paraíso* (2008) որպես Սանտիագո Նավարո
* *Singles* (2008) որպես Ֆրան
* *Tarancón. El quinto mandamiento* (2010) որպես Հայր Ռեդո
* *Física o Química* (2010-2011) որպես պրոֆեսոր Արթուրո Օչանդո
* *Amar en tiempos revueltos* (2012) որպես Էմիլիո Ալքազար
* *El tiempo entre costuras* (2012-)
* *L'Alqueria Blanca* (2012-) որպես Ռաուլ
* *[[Թղթե տունը (հեռուստասերիալ)|La casa de papel]] * (2017-2020) որպես Արթուրո Ռոման
* *Knightfall* (2017-) որպես Կատալոնիայի Ռոդրիգո

#### Երկրորդական դերեր
* *Al salir de clase* (1997)
* *Policías, en el corazón de la calle* (2000)
* *Una nueva vida* (2003)
* *Fuera de control* (2006)
* *Cuéntame cómo pasó* (2006)
* *R.I.S. Científica* (2007) որպես Ֆելիքս 
* *Cuéntame de sexo* (2007-2008) որպես Ալվարո

### Թատրոն
* *La Celestina*
* *Bodas de sangre*
* *Cuando llegue tu momento*
* *Como gustéis*
* *Every year at Carnival*
* *The cashier*
* *Cat among the pigeons*
* *Otelo*
* *Danny and the deep blue see*
* *Journey of the firth horse*
* *La cándida Erendira*
* *Bodas de sangre*
* *La vida es sueño*
* *A doctor's call*
* *El león en invierno* (2007)
* *Don Juan, el burlador de Sevilla*
* *Juegos de Hollywood*

## Ծանոթագրություններ

## Արտաքին հղումներ
* 

Կատեգորիա:1972 ծնունդներ
Կատեգորիա:Ապրող անձինք
Կատեգորիա:Իսպանացի դերասաններ
Կատեգորիա:Իսպանացի կինոդերասաններ
Կատեգորիա:Իսպանացի հեռուստատեսային դերասաններ
Կատեգորիա:Իսպանացի սցենարիստներ
Ալյոնա Շիշկովա

**Ալյոնա Շիշկովա** (, , ), ռուս գլամուրային մոդել և գեղեցկության թագուհի։ Ռուսական «Maxim» տղամարդկանց ամսագրի գլամուրային ֆոտոշարքերի մոդել է, անցկացրել է առևտրային գովազդային արշավներ և քայլել նորաձևության ցուցադրություններին։ Մասնակցել է «Միսս Ռուսաստան 2012» մրցույթին և արժանացել «Վիցե Միսս Ռուսաստան» տիտղոսին։

## Վաղ կյանք
Ալյոնա Շիշկովան ծնվել է Տյումենում, Նադեժդա և Ալեքս Շիշկովների ընտանիքում։ Սովորել է Տյումենի պետական համալսարանի իրավունքի, տնտեսագիտության և կառավարման ֆակուլտետում՝ «Մենեջմենթ» մասնագիտությամբ։

## Գործունեություն
Վաղ տարիներին հաճախել է երաժշտական դպրոցի դասական վոկալի և կիթառի բաժին։ 13 տարեկանում «Fashion collection» ամսագրի նկարահանումներին մասնակցելուց հետո նա մասնակցել է «Image 2008» գեղեցկության մրցույթին և նվաճել «Միսս Հույս» և «Միսս Երազանք» տիտղոսները։ 2009 թվականին նվաճել է «Միսս արևի լույս» տիտղոսը։ 2012 թվականին հաղթել է երկրորդ` «Վիցե Միսս Ռուսաստան 2012» տիտղոսը` գրավելով 2-րդ հորիզոնականը։

Շիշկովան «Mercedes-Benz Fashion Week 2013»-ի ժամանակ քայլել է դիզայներ Օլեսյա Մալինսկայայի պոդիումով։

Շիշկովան զբաղվել է միջազգային գլամուրային մոդելի գործունեությամբ՝ ամբողջ աշխարհում համագործակցելով Եվրոպայի, Ասիայի, Ռուսաստանի և Միացյալ Նահանգների միջազգային ներկայացուցչությունների հետ։ 2017 թվականի ամռանը բացել է գեղեցկության սեփական «White Star beauty» սրահը։ Նույն տարվա դեկտեմբերի 21-ին ներկայացրել է սեփական համանուն շրթներկի շարքը։ Հավաքածուն բաղկացած է 8 գույնից։

## Անձնական կյանք
Շիշկովան լուրջ հարաբերությունների մեջ է եղել Տիմատիի հետ։ Նրանք ունեն Ալիսա անունով դուստր։ Խոսակցություններ կան, որ Տիմատին Ալինայից հեռացել է ռուս մեկ այլ մոդելի` Անաստասիա Ռեշետովայի պատճառով, որի հետ ռեփերը մինչ օրս լուրջ հարաբերություններ ունի։

2017 թվականին կապվել է Պավել Դուրովի հետ։

## Մրցանակներ և անվանակարգեր

## Ծանոթագրություններ

## Արտաքին հղումներ
* 
* WhoSay
* Alena Shishkova News

Կատեգորիա:Գեղեցկության մրցույթի հաղթողներ
Կատեգորիա:Ռուս մոդելներ
Կատեգորիա:Ռուս ֆեմինիստներ
Մահվան վախ

альт=|մինի|438x438пкс|Մահվան վախը ստիպում է մարդկանց դիմել կրոնին 
**Մահվան վախ (տանատոֆոբիա),** անհանգստություն, որը պայմանավորված է մահվան, գոյության դադարեցման մասին (քո կամ քո մտերիմների) մտքերով։ (Մահվան վախը), մահվան տագնապը տարբերվում է նեկրոֆոբիայից, որն իրենից ներկայացնում է հատուկ վախ մահացած կամ մահացող մարդկանց և/կամ նրանց հետ կապված իրերի հանդեպ (դագաղներ, գերեզմաններ)՝ լինելով մահացածների կամ մահամերձ մարդկանց հանդեպ, այլ ոչ թե իր մահվան հանդեպ վախ։

Բացի դրանից, նման կպչուն մտքերը կարող են հաճախ առաջանալ մահվան հետ սերտ շփումից (օրինակ՝ մոտ բարեկամների), որոնք կարող են խախտել մարդու բնական գործունեությունը և հենց դրա համար էլ պահանջում են հոգեբանի միջամտություն։

Մահվան վախը տարեց, մահվան շեմին գտնվող մարդկանց մոտ կարող է առիթ հանդիսանալ եսի ամբողջականության խաթարմանը, քանի որ նման մարդիկ, զգալով մոտալուտ վախճանը, փորձում են գտնել իրենց գոյության ինչ-որ (թեկուզ երևակայական) ընդլայնում։ Հոգեվարքի զգայապատրանքները, տեսիլքների ի հայտ գալը նրանց համար ծառայում է կրոնական հավատի հայեցակետի և անդրշիրիմյան կյանքի հաստատում։

Շատերը մահվան վախը համարում են մարդկային գոյության հիմնական դրդիչ խթան և սեփական կյանքի մոտիվացիա։ Մասնավորապես դա վերաբերում է կրոնին, փիլիսոփայությանը, գիտությանը և գրականությանը  (որպես իր անունը հավերժացնելու ձգտում)։ Սկզբունքորեն կպչուն մահվան վախը ախտորոշվում է որպես հիվանդություն և որոշ դեպքերում այն ստիպում է շատերին փախչել մարտի դաշտից, այրվող շինությունից և այլն։ Նման խուճապային երևույթները չեն նպաստում գոյատևմանը։ Դա վերաբերում է նաև կրոնին  (Աստծո սահմանած կարգերին հարմարվելը կամ անդրշիրիմյան գոյությունը) և փիլիսոփայությանը (ճնշում գիտակցության մակարդակի վրա), նաև նույնիսկ մահը որպես հեռուև բացառիկ քողարկող զանգվածային տեղեկատվության աղբյուրներին (ավիավթարներ, թունավորումներ, ահաբեկչություններ, համաճարակներ․ այն դեպքում, երբ ավելի շատ մարդիկ մահանում են ավտովթարներից)։

Այսպիսով, մահվան վախը, որը տեղի է ունենում մահվան իսկության գիտակցության հետևանքով, դեռևս սեռական հասունացման տարիքում, հնարավորինս խորանում է, այնպես, որ մարդիկ գիտակցում են, որ դրա իրականությունն իրենց համար կյանքի շատ փոքր մասն է։ Ոչ բոլոր հասարակություններն են կառուցված (և եղել են կառուցված) այս ձևով․ բուդդիզմում մահվան նախապատրաստվելը համարվել է մարդու ամենակարևոր գործը, բուսիդոյում մահը, որի վտանգը ուղեկցում է սամուրային ողջ կյանքի ընթացքում, դադարում է նրա վախը լինելուց։ Սակայն ժամանակակից հասարակությունում մահվան վախը շարունակում է ենթագիտակցորեն գործել՝ ընդհուպ մինչև դրա գոյության մերժումը։

## Տես նաև
*Վախ
*Մահ
*Անմահություն
*Վախճանաբանություն
*Հավիտենական կյանք

## Ծանոթագրություններ

## Գրականություն
* 
* 

## Արտաքին հղումներ
* А. Б. Холмогорова, «Страх смерти: культуральные источники и способы психологической работы»
* 

Կատեգորիա:Կյանքի փիլիսոփայություն
Կատեգորիա:Հոգեբանություն
Կատեգորիա:Մահ
Կատեգորիա:Ֆոբիաներ
Ջորջ Աբելա

**Ջորջ Աբելա** (, , ), մալթացի լեյբորիստ քաղաքական գործիչ, Մալթայի նախագահը 2009 թվականի ապրիլի 4-ից մինչև 2014 թվականի ապրիլի 4-ը։

## Կենսագրություն
Ավարտելով Մալթայի համալսարանը, 1975 թվականից Ջորջ Աբելան աշխատել է որպես իրավաբան՝ ակտիվորեն մասնակցելով արհմիութենական կազմակերպությունների գործունեությանը։ 1982-1992 թվականներին նա Մալթայի ֆուտբոլի ասոցիացիայի նախագահն էր և ամեն կերպ նպաստեց սպորտային ենթակառուցվածքների զարգացմանը։ Այնուհետև նա ընտրվել Է Լեյբորիստական կուսակցության փոխնախագահ կուսակցական գործերով, իսկ 1996 թվականին խորհրդարանական ընտրություններում կուսակցության հաղթանակից հետո, վարչապետի խորհրդական Ալֆրեդ Սանտաը, բայց արդեն հաջորդ տարի, վերջինիս հետ տարաձայնությունների պատճառով հրաժարական տվեց։ 1998 թվականին հեռացել է կուսակցական պաշտոնից, իսկ 2000 թվականին արհմիութենական ղեկավարությունից՝ զբաղվելով մասնավոր իրավաբանական պրակտիկայով։ 2008 թվականին մասնակցել Է լեյբորիստների առաջնորդի ընտրություններին, բայց զբաղեցրել է երկրորդ տեղը՝ երկրորդ փուլում ստանալով ձայների մոտ 34 %-ը։

2009 թվականին Մալթայի խորհրդարանը Ջորջ Աբելին ընտրել է երկրի նոր նախագահ։ Քանի որ երկրում իշխանության ղեկը պատկանում էր պահպանողական ազգայնական կուսակցությունը, դա Մալթայում գործող ընդդիմությունից նախագահի ընտրության առաջին դեպքն էր։

## Պարգևներ
Մալթայի պարգևներ

Օտարերկրյա պետությունների մրցանակներ

## Ծանոթագրություններ

## Արտաքին հղումներ
* Մալթայի նախագահի պաշտոնական կայքը 
* 

Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Մալթայի համալսարանի շրջանավարտներ
Կատեգորիա:Մալթայի քաղաքական գործիչներ
Խորհրդավոր Ալբերտ Նոբս

**Խորհրդավոր Ալբերտ Նոբս** ( ), ռեժիսոր Ռոդրիգո Գարսիայի 2011 թվականի պատմական ֆիլմը, որի պրեմիերան կայացել է 2011 թվականի սեպտեմբերի 2-ին։ Գլխավոր դերում հանդես է գալիս Գլեն Քլոուզը։ Գրող Ջորջ Մուրի «Ալբերտ Նոբսի արտասովոր կյանքը» պատմվածքի էկրանավորումն է։

Ֆիլմը «Օսկար»-ի է հավակնել 3 անվանակարգերում՝ «լավագույն դերասանուհի» (Գլեն Քլոուզ), «երկրորդ պլանի լավագույն դերասանուհի» (Ջանեթ Մակտիր) և «լավագույն դիմահարդարում»։

## Սյուժե
Ֆիլմի գործողությունները տեղի են ունենում 19-րդ դարում։ 40-ամյա կինը՝ աղքատ սպասուհու արտամուսնական երեխան, ավելի քան քսան տարի քողարկվում է որպես տղամարդ ու մատուցող է  աշխատում «Մորիսոն» հյուրանոցում, որպեսզի ողջ մնա տղամարդկանց կողմից բնակեցված Իռլանդիայում։

## Դերերում

## Ստեղծում
Գլեն Քլոուզն արդեն խաղացել է Ալբերտ Նոբսին 1982 թվականի համանուն ներկայացման մեջ, և 15 տարի ծախսել է Ջորջ Մուրի պատմվածքը էկրանավորելու համար։ 2000-ականների սկզբին ֆիլմի արտադրությունը շարժվել է մեռյալ կետից։ Ռեժիսորի պաշտոնում հաստատվել է նաև Իշտվան Սաբոն։ Սակայն այդ ժամանակ գումարը չէր բավականացրել ֆիլմի ստեղծման համար։

Նկարահանումները սկսվել են 2010 թվականի դեկտեմբերին։ Հելեն Դոուսի և Ջոյի դերում առաջարկվել է Ամանդա Սեյֆրիդը և Օրլանդո Բլումը, սակայն ֆիլմում նկարահավել են Միա Վասիկովսկան և Աարոն Թեյլոր-Ջոնսոնը։

## Ծանոթագրություններ

## Արտաքին հղումներ
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2011 դրամա ֆիլմեր
Կատեգորիա:Lionsgate ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական պատմական ֆիլմեր
Կատեգորիա:Իռլանդական դրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում 19-րդ դարում
Կատեգորիա:Ամերիկյան ԼԳԲՏ ֆիլմեր
Կատեգորիա:2011 ֆիլմեր
Ժաննա Կադիրովա

**Ժաննա Էլֆատովնա Կադիրովա** (, ), ուկրաինացի նկարչուհի։

## Կենսագրություն
Ծնվել է 1981 թվականին Կիևի մարզի Բրովարի քաղաքում։ 1999 թվականին ավարտել է Կիևի Տ. Շևչենկոյի անվան պետական գեղարվեստական միջին դպրոցի քանդակագործության բաժինը։

Եղել է գեղարվեստական խմբերի, ցուցահանդեսների, ակցիաների նախաձեռնող, ինչպես *Р.Э.П.* (*Революционное экспериментальное пространство*, Հեղափոխական փորձարարական տարածք), երաժշտական փանկ «Պենոպլաստ» («Пенопласт»), 8=8, «Նվաճված քաղաք» («Завоёванный город»), «Հաղթողների քաղաք» («Город победителей»), «Ոչ ժյուրի, ոչ մրցանակներ» («Ни жюри, ни приза»), «Նոր պատմություն» («Новая история») (Խարկովի պատկերասրահ) խմբերը։ Եղել է Կիևի *LabGarage*-ում ցուցահանդեսների ֆոնդապահ։

2009 թվականին Ուկրաինայի Շարգորոդ քաղաքում ստեղծել է «Հուշարձան նոր հուշարձանին»։ Ստեղծել և Կիևում տեղադրել է «Лавки-графики» քանդակագործական օբյեկտները («Kiev Fashion Park» նախագիծ)։

2011 թվականին արժանացել է *[[PinchukArtCentre]]* հատուկ մրցանակին։ 2012 թվականի ապրիլին ստացել է Սերգեյ Կուրեխինի մրցանակ «Արվեստ հասարակական տիրույթում» (փաբլիք արթ) անվանակարգում «Լույսի ձև» աշխատանքի համար։ 2012 թվականի դեկտեմբերին ստացել է Կազեմիր Մալևիչի անվան մրցանակ։ 2013 թվականին արժանացել է *PinchukArtCentre*-ի գլխավոր մրցանակին։ Եղել է Ուկրաինայի "UN Women"-ի «Կանայք արվեստում» մրցանակի 2019 թվականի հավակնորդ։

## Անհատական ցուցահանդեսներ
* 2011՝ «Անորոշ ձևեր», Малая Галерея Мыстецького Арсенала, Կիև
* 2009՝ «Հաշիվ», Կիև
* 2008՝ «Անտեսանելի տարբերություն» (Ի. Կորինայի, Դ. Մաչուլինայի հետ), «АРТСтрелка-projects» պատկերասրահ, Մոսկվա
* 2006՝ «Діаманти» (Անդրեյ Սագադայկովսկու հետ), Ժամանակակից արվեստի կենտրոն, Կիև
* 2006՝ «Ադամանդ քո՛ ձեռքերով», «Ռիջինա» պատկերասրահ, Մոսկվա։

## Խմբակային ցուցադրություններ
* 2013՝ «Sphères 6». Continua/Les Moulins պատկերասրահ, Բուասի-լե-Շատել
* 2012՝ «Склад современного искусства», Ժ. Կադիրովայի արվեստանոց, Կիև
* 2012՝ «Ապոկալիպսիս և Վերածնունդ Շոկոլադի տանը», Շոկոլադի տուն, Կիև.
* 2012՝ «Angry Birds», Ժամանակակից արվեստի կենտրոն, Վարշավա.
* 2012՝ Անանուն, «Նաբոկով և Կո», Մոսկվա
* 2011՝ «Вкл. Выкл.», «Արտհաուս», Մոսկվա
* 2011՝ «Անհրաժեշտ արվեստ», Գորկու այգի, Մոսկվա
* 2011՝ «Ուսումնական տագնապ», Knoll Galerie, Viennafair, Վիեննա
* 2011՝ «Երևակայական արձաններ», «Գարաժ» ժամանակակից արվեստի թանգարան, Մոսկվա
* 2010՝ WC, *Cosmoscow* ալտերնատիվ ծրագիր, «Կրասնի Օկտյաբր», Մոսկվա.
* 2010՝ «Tape It», Ժամանակակից արվեստի *OUI* կենտրոն, Գրենոբլ.
* 2009՝ «Հաղթողների քաղաք», «Վիկտորիա» պատկերասրահ, Սամարա.
* 2009՝ «Նվաճված քաղաք», «Ռիջինա» պատկերասրահ, Մոսկվա
* 2006՝ «Модус Р: русский формализм сегодня», Նյուտոն շենք, Մայամի
* 2006՝ «8=8», L-պատկերասրահ, Մոսկվա

## Ծանոթագրություններ

## Արտաքին հղումներ
* Ժաննա Կադիրովայի պաշտոնական կայք
* Ժաննա_Կադիրովայի աշխատանքները և տեղեկատվություն Ռիջինա պատկերասրահի կայքում 
* Ժաննա Կադիրովան www.gif.ru կայքում 

Կատեգորիա:Կին քանդակագործներ
Կատեգորիա:Ուկրաինայի քանդակագործներ
Կատեգորիա:Ուկրաինացի նկարիչներ
Ռոբերտ Աբելա

**Ռոբերտ Աբելա ** (, ), մալթացի իրավաբան և քաղաքական գործիչ։ Մալթայի վարչապետը 2020 թվականի հունվարի 13-ից։

## Կենսագրություն
Ծնվել է Մալթայի նախկին նախագահ Ջորջ Աբելայի և նրա կնոջ՝ Մարգարեթի ընտանիքում։

Աբելան իրավագիտություն է ուսումնասիրել Մալթայի համալսարանում, որտեղ հանդիպել է իր ապագա կնոջը՝ Լիդիային։ Նա աշխատել է Abela Advocates ընտանեկան իրավաբանական ընկերությունում, որը մասնագիտանում է աշխատանքային իրավունքի ոլորտում։

2017 թվականին ընտրվել է Ներկայացուցիչների պալատի անդամ։ Եղել է վարչապետ Ջոզեֆ Մուսկատի իրավաբանական խորհրդականը։

2008 թվականին նա ամուսնացել Է Լեյբորիստական կուսակցության գործադիր կոմիտեի քարտուղար Լիդիա Աբելի հետ։ 2012 թվականին ծնվել է նրանց դուստրը՝ Ջորջիա Մեյը։

## Ծանոթագրություններ

## Արտաքին հղումներ
* 

Կատեգորիա:21-րդ դարի իրավաբաններ
Կատեգորիա:Մալթայի համալսարանի շրջանավարտներ
Կատեգորիա:Մալթայի քաղաքական գործիչներ
Կատեգորիա:Պետության գործող ղեկավարներ
Քենդես Բուշնել

**Քենդես Բուշնել** (, ), ամերիկացի կին գրող և սյունակագիր։ Առավել հայտնի է իր` «Սեքսը մեծ քաղաքում» սյունակով, իսկ ավելի ուշ նաև` գրքով, որը հիմք է ծառայել «Սեքսը մեծ քաղաքում» հայտնի հեռուստասերիալի, իսկ հետո՝ նաև ֆիլմաշարի՝ «Սեքսը մեծ քաղաքում» և «Սեքսը մեծ քաղաքում 2» ֆիլմերի համար։

## Կենսագրություն
Քենդես Բուշնելը ծնվել է Կոնեկտիկուտի Գլասթոնբերի քաղաքում։ 1970-ական թվականների վերջում` Ռայսի համալսարանն ավարտելուց հետո, տեղափոխվել է Նյու Յորք, որտեղ շուտով դարձել է տարբեր ակումբների ու տարբեր երեկույթների հաճախակի այցելու։ 1980-ական թվականների վերջին դարձել է «New York Observer» թերթի սյունակագիր։ 1994 թվականին Քենդեսը դարձել է *«Sex and the City»* սյունակի վարող, որտեղ պատմել է իր և իր ընկերների, Նյու Յորքում նրանց կյանքի, սիրո և արկածների մասին։

1998 թվականին HBO-ն սկսել է ցուցադրել «Սեքսը մեծ քաղաքում» սերիալը, որը ոչ ճշգրտությամբ, սակայն հիմնված է Բուշնելի նույնանուն սյունակի վրա։ Հեռուստասերիալն ավելացրել է Քենդեսի՝ արդեն աճող ժողովրդականությունը, և սերիալի ցուցադրությունը շարունակվել է մինչև 2004 թվականը։

Շատերը սերիալի Քերրի Բրեդշոուի կերպարը համեմատել են Քենդիսի հետ, քանի որ Քերրին, ինչպես Բուշնելը, թերթի սյունակագիր է, սիրում է Նյու Յորքի գիշերային կյանքը և ունի Ք. Բ. սկզբնատառերը։ Բուշնելն անձամբ հարցազրույցի ժամանակ մի քանի անգամ հայտարարել է, որ Քերրին իր ալտեր էգոն է։

2002 թվականի հուլիսի 4-ին Քենդեսն ամուսնացել է բալետի արտիստ Չարլզ Ասքեգաարդի հետ։ Զույգը բաժանվել է 2012 թվականին։

## Մատենագիտություն
* *[[Սեքսը մեծ քաղաքում (վեպ)|Sex & The City / «Սեքսը մեծ քաղաքում»]]* (1997)
* *Sex & The City (Sequel)* / «Սեքսը մեծ քաղաքում։ Շարունակություն» (1999)
* *Sex & The City (Second Sequel)* / «Սեքսը մեծ քաղաքում։ Երկրորդ շարունակություն» (2000)
* *Four Blondes* / «Չորս շիկահեր» (2001)
* *Big Night Out* / «Մեծ ելք դեպի լույս» (2002)
* *Sex Sirens: Female Icons & The Power Of Sexuality* / «Սեքս ծովահարսեր։ Կանայք-սրբապատկերներ և սեքսուալության իշխանություն» (2003)
* *Trading Up* / «Վաճառք բոլորի համար» (2003)
* *Lipstick Jungle* / «Մեծ քաղաքի կանայք (Շրթներկային ջունգլի)» (2005)
* *One Fifth Avenue* / «Հինգերորդ պողոտա, տուն մեկ» (2008)
* *[[Քերրիի օրագրերը (վեպ)|The Carrie Diaries / «Քերրիի օրագրերը»]]* (2010)
* *[[Ամառը մեծ քաղաքում (վեպ)|The Carrie Diaries, Book 2: Summer & The City* / *«Քերրիի օրագրերը, գիրք 2։ Ամառը մեծ քաղաքում]]* (2011)

## Ծանոթագրություններ

## Արտաքին հղումներ
* Պաշտոնական կայք
* Քենդես Բուշնելի սյունակի արխիվ, ''Sex and the City''

Կատեգորիա:Ամերիկացի սյունակագիրներ
Կատեգորիա:Ամերիկացի կին գրողներ
Կատեգորիա:21-րդ դարի ամերիկացի վիպասաններ
Կատեգորիա:20-րդ դարի ամերիկացի վիպասաններ
Կատեգորիա:Ամերիկացի վիպասաններ
Կատեգորիա:21-րդ դարի ամերիկացի կին գրողներ
Կատեգորիա:20-րդ դարի ամերիկացի կին գրողներ
Կատեգորիա:Ամերիկացի լրագրողներ
Կատեգորիա:20-րդ դարի կանայք
Կատեգորիա:21-րդ դարի կանայք
Կատեգորիա:Ամերիկացի պատմվածքագիրներ
Կատեգորիա:Ֆեմինիստ գրողներ
Կատեգորիա:Ամերիկացի կին վիպասաններ
Կատեգորիա:Ռայսի համալսարանի շրջանավարտներ
Քենդի Սաքս

**Քենդի Սաքս** (), «Grand Theft Auto: Vice City» համակարգչային խաղի կերպար։ Պոռնոդերասանուհի է, ինչպես նաև էլիտար մարմնավաճառ, որը Վայս Սիթիի հարուստ քաղաքացիներին ուղեկցորդ ծառայություններ է մատուցում։

## Անվանում
Քենդի Սաքսը պոռնոդերասանուհու կեղծանունն է, իրականում նրա անունը Քենդիս Շանդ է (), իսկ Քենդի Սաքս կեղծանունը () ծառայում է որպես հղում դեպի անգլալեզու սաքս սլենգային արտահայտությանը, ինչպես նաև, հաշվի առնելով կեղծանվան երեք X տառերը (Su**xxx**), հղվում է դեպի պոռնոինդուստրիա՝ XXX, Քենդի անունը (Candy) անգլերենից թարգմանաբար նշանակում է «քաղցրավենիք»։

## Նախատիպ
Քենդի Սաքսի նախատիպը, ըստ որոշ տվյալների, բրիտանական ծագմամբ էրոտիկ մոդել Մորգան Լին է (Morgan Leigh), որը ժամանակին Էդինբուրգից Ֆլորիդա էր տեղափոխվել։ Կերպարի հնչյունավորմամբ զբաղվել է հայտնի պոռնոաստղ Ջենա Ջեյմսոնը։ Քենդի Սաքսին հնչյունավորելու համար Ջենա Ջեյմսոնն ստացել է 5000 դոլար հոնորար։

## Մասնակցությունը սյուժեում
Կրծքի վիրահատության արդյունքում շատ մեծ կրծքով Քենդին բիկինի է կրում ԱՄՆ դրոշի մոտիվներով և կարմիր կոշիկներով։ Քաղաքի կենտրոնում աշխատել է որպես մարմնավաճառ։ Կոնգրեսմեն Ալեքս Շրաբը նրա մշտական հաճախորդն է։ Թոմի Վերսետտին վարձել է նրան «Interglobal Films» պոռնոստուդիայում աշխատելու համար՝ կավատին սպանելուց հետո։

Քենդի Սաքսը, ի վերջո, դառնում է Թոմի Վերսետտիի մոտ աշխատող պոռնոաստղ։ Նրանց ցույց են տալիս պաստառներում և «Vice City»-ի («Խայթոց», «Ավելի մոտ ընդհարումներ»), «San Andreas»-ի («Vinewood Call Girls», «Դա չի կարող լինել օրինական», «Անակոնդայի վերադարձը») և «Liberty City Stories»-ի («Թույլ տուր ինձ թռչկոտել») որոշ պոռնոգրաֆիկ ֆիլմերի տեսաշապիկներում։ Իր պատկերով գովազդային վահանակները կան  իր պատկերով կա Լոս Սանտոսում և Լաս Վենտուրասում (GTA: San Andreas): «Vice City Stories»-ից հայտնի է, որ Քենդին նկարահանվել է մոտ 1984 թվականին նկարահանված անասնապղծության մասին ֆիլմում։ «GTA Vice City Stories» խաղի միսիաներից մեկում Ջերի Մարտինեսը նայում է հենց այդ ֆիլմը։ «Vice City»-ում պոռնոֆիլմերի նրա խաղընկերը Մերսեդես Կորտեսն է։

## Արձագանքներ և քննադատություն
* Ըստ «Complex» հրատարակչության՝ «Վիդեոխաղերի թոփ 50 թեժ կերպարներ» ցանկում Քենդի Սաքսն զբաղեցրել է 39-րդ տեղը՝ «GTA-ի իդեալական աղջիկ» ձևակերպմամբ. շիկակարմիր պոռնոաստղ, որը խաղի ամբողջ ընթացքում կրում է միայն բիկինի՝ ԱՄՆ դրոշի պատկերով։
* «GadgetReview» հրատարակչությունը Քենդիին ընդգրկել է «Վիդեոխաղերի թոփ 20 կին կերպարներ» ցանկում՝ նրան դնելով 15-րդ հորիզոնականում։
* 2003 թվականին Ջենա Ջեյմսոնը Քենդի Սաքսին հնչյունավորելու համար ստացել է «G-Phoria Award» մրցանակը՝ որպես «Լավագույն ձայն»։

## Խաղալիքային արտադրանք
2006 թվականին «MediCom Toys»-ը «Rockstar Games»-ի հետ համատեղ թողարկել է «Grand Theft Auto: Vice City» խաղի կերպարների ֆիգուրների շարքը, որոնց թվում կա նաև Քենդի Սաքսը։

## Ծանոթագրություններ

## Աղբյուրներ
# 

Կատեգորիա:Կերպարներ այբբենական կարգով
Կատեգորիա:Հորինված կանայք
Գրիգորի Բարխին

**Գրիգորի Բորիսովիչ (Գերշ Բերկովիչ) Բարխին** (, ), խորհրդային ճարտարապետ, քաղաքաշինարար, ճարտարապետության տեսաբան, մանկավարժ, Շինարարության և ճարտարապետության ակադեմիայի թղթակից անդամ (1956), ՌԽՖՍՀ գիտության և տեխնիկայի վաստակավոր գործիչ։ Ճարտարապետներ Բորիս և Միխայիլ Բարխինների հայրը։

## Կենսագրություն
Գրիգորի Բարխինը ծնվել է 1880 թվականի մարտի 20-ին Պերմում, սրբապատկերագրի ընտանիքում։ Մանկությունն անցկացրել է Անդրբայկալում։ 1897 թվականին ավարտել է Օդեսայի գեղարվեստի ուսումնարանը։ Ավարտել է Գեղարվեստի կայսերական ակադեմիայի գեղարվեստի բարձրագույն ուսումնարանի դասընթացը (1901-1908)։ Ստացել է նկարչի կոչում «մայրաքաղաքի ծայրամասերում ուղղափառական գերեզմանատան» նախագծի համար (19 մայիսի, 1898)։

1909 թվականից դասավանդել է Մոսկվայի ճարտարապետական ինստիտուտում, 1930 թվականին ստացել է պրոֆեսորի կոչում։ 1908-1912 թվականներին աշխատել է որպես ճարտարապետ Ռոման Կլեյնի օգնական Պուշկինի անվան կերպարվեստի թանգարանի և Մոսկվայի Բորոդինոյի շինարարության ժամանակ։

Մասնակցել է Մոսկվայի ճարտարապետական միության աշխատանքներին (ՄՃՄ, 1923-1930 թվականներ), խմբագրել է «ՄՃՄ մրցույթներ» հրատարակությունը (, 1923-1926 թվականներ) և այլն։ 1932 թվականին եղել է ԽՍՀՄ ճարտարապետների միության հիմնադիրներից մեկը։

1930-ական թվականներին ղեկավարել է Մոսսովետի ճարտարապետա-պլանավորման արվեստանոցը։

Գրիգորի Բարխինը մահացել է 1969 թվականի ապրիլի 11-ին Մոսկվայում։ Թաղվել է Վվեդենյան գերեզմանատանը։

## Ընտրյալ նախագծեր և կառույցներ
thumb|«Известия» թերթի շենքը
* Սևաստոպոլի վերականգնման նախագիծ, ԽՍՀՄ (1943-1946)
* Նախագծային աշխատանքներ Մոսկվայի վերականգնման աշխատանքների ուղղությամբ, ԽՍՀՄ (1933-1938)
* Առողջարան Սակիում, Ղրիմ, ԽՍՀՄ (1929)
* «Известия» թերթի շենքը Մոսկվայում, ԽՍՀՄ (1925-1927)
* Ծծմբական և ազոտական թթուների գործարաններ Նիժնի Նովգորոդ քաղաքի մոտ, Ռուսաստան (1915‒1916)

## Հրատարակություններ
* Рабочий дом и рабочий посёлок-сад. — М., 1922.
* Архитектура театра. — М., 1947.

## Ծանոթագրություններ

## Գրականություն
* Зодчий, педагог, общественный деятель // «Архитектура СССР». — 1960. — № 7.
* 
* 

## Արտաքին հղումներ
* Бархин Г. Б. Дом газеты «Известия» (Москва) Дом газеты «Известия»

Կատեգորիա:20-րդ դարի ճարտարապետներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Խորհրդային ճարտարապետներ
Կատեգորիա:ՌԽՖՍՀ գիտության և տեխնիկայի վաստակավոր գործիչներ
Կատեգորիա:Ռուս ճարտարապետներ
Բլանշ Մարքեզի

[thumb|Մարքեզիի դիմանկարը, հեղինակ՝ [Սոլոմոն Սոլոմոն ժոզեֆ]]
[200px|thumb|Մարքեզիի ուրվանկարը, հեղինակ՝ [Ջոն Սինգեր Սարջենթ (մոտ․ 1910 թվական)]]
**Բլանշ Մարքեզի** (), ֆրանսիացի մեցցո-սոպրանո և վոկալի ուսուցչուհի, որը հայտնի է Ռիխարդ Վագների ստեղծագործությունների իր մեկնաբանություններով։

Գերմանացի հանրահայտ վոկալի ուսուցչուհի Մաթիլդա Մարքեզիի դուստրը։

## Վաղ կյանք և կարիերա
Ծնվել է Փարիզում 1863 թվականի փետրվարին։ Կրթություն ստանալու համար հաճախել է գիշերօթիկ դպրոցներ Գերմանիայի Մայնի Ֆրանկֆուրտ քաղաքում, ապա նաև Փարիզում։ Թեև սկզբում կրթություն էր ստանում ջութակահար դառնալու համար, 1881 թվականին որոշել է զբաղվել երգեցողությամբ ու առաջին անգամ համերգով հանդես եկել 1896 թվականին Լոնդոնի Queen's Hall համերգային դահլիճում։ Օպերային քննադատներին դուր չի եկել նրա տեխնիկական վարպետությունը, բայց գնահատել են մեկնաբանական ունակությունը։ Վոկալի ուսուցչուհի աշխատելու ընթացքում դասվանդել է այնպիսի երգչուհիների, ինչպիսիք են՝ բրիտանացի կոնտրալտոներ Մյուրիել Բրանսկիլը և Աստրա Դեսմոնդը։ 1890-ական թվականներին Անգլիայում առաջին անգամ ներկայացրել է Սեսիլ Շամինադի ստեղծագործություններից։ Մարտին Շոուի «Heffle Cuckoo Fair» երգը նվիրված է նրան։ Հրաժեշտի համերգով հանդես է եկել 1938 թվականին՝ մահից երկու տարի առաջ։

## Անձնական կյանք
Մարքեզին ունեցել է երկու քույր՝ Թերեզան ու Ստելլան, իսկ ծնողները Մաթիլդա Մարքեզին ու Սալվատորե դե Կաստրոնեն էին  (Պալերմոյի մարքիզը, այստեղից էլ՝ Մարքեզի բեմական անվանումը)․ հայրը նաև օպերային երգիչ և վոկալի ուսուցիչ էր, որը 1848 թվականի իտալական հեղափոխության կարկառուն դեմքերից էր։ Նախ ամուսնացել է Վիեննայում, բարոն Ալեքսանդր վոն Պոդրագիի հետ, որից ունեցել է երեք որդի՝ Լեոպոլդ, Ֆրից և Էռնստ։ Նացիստներն ու Ավստրիայի Դեմոկրատական կուսակցությունը Լեոպոլդին պետության թշնամի են հայտարարել և ունեզրկել։ Ֆրիցին Ավստրիայում 1948 թվականին սպանել են ավստրիացի նացիստները, իսկ Էռնստին վտարել են գերմանական Դախաու քաղաքը, որտեղից նա փախել է Ամերիկայի Միացյալ Նահանգներ։ Լոնդոնցի բարոն Անդրե Անզոն-Կակամիսին նրա երկրորդ ամուսինն էր, որի հետ ամուսնացել է 1894 թվականին և ունեցել մեկ որդի՝ բարոն Ջերոմ Անզոն-Կակամիսիին։ Վերջինս որպես ընդդիմադիր ու ֆրանսիական հետախուզության աշխատակից սպանվել է 1945 թվականի փետրվարին Ավստրիայի Մաուտհաուզեն համակենտրոնացման ճամբարում նացիոնալ-սոցիալիստների կողմից։

## Ծանոթագրություններ

## Աղբյուրներ
*''Singer's pilgrimage'' By Blanche Marchesi
*Bach Cantatas

Կատեգորիա:Ֆրանսիացի օպերային երգչուհիներ
Կատեգորիա:Ֆրանսիացի մանկավարժներ
Կատեգորիա:Ֆրանսիացի մեցցո-սոպրանոներ
XXI դարի 21 դասերը

**«XXI դարի 21 դասերը»** (‏‏,21 מחשבות על המאה ה-21 եբրայերենից՝ «21 միտք 21-րդ դարի մասին»), իսրայելցի պրոֆեսոր, ռազմական պատմաբան Յուվալ Նոյ Հարարիի երրորդ գիրքը։

## Նկարագրություն
«Sapiens․ Մարդկության համառոտ պատմությունը» (2011) գրքում դիտարկելով հեռավոր անցյալը, իսկ «Homo Deus․ Վաղվա համառոտ պատմությունը» (2016) գրքում՝ հեռավոր ապագան, իր երրորդ գրքում գիտնականն անդրադարձել է ներկային։ Էսսեների ընդարձակ ժողովածուում, որոնցից շատերը հիմնված են նախկինում հրտարակված հոդվածների վրա, նա փորձել է հասկանալ տեխնոլոգիական, քաղաքական, սոցիալական և էքզիստենցիալ խնդիրները, որոնց բախվել է մարդկությունը 21-րդ դարում։

Ստեղծագործությունը պարունակում է 21 էսսե, որոնք միավորված են 5 մասում՝ տեխնոլոգիական մարտահրավեր, քաղաքական մարտահրավեր, հուսահատություն և հույս, ճշմարտություն, մտածողության ճկունություն։

## Կարծիքներ
Գիրքը զանգվածային լրատվամիջոցների կողմից լայն ուշադրության է արժանացել «Նյու Յորք Թայմս», «The Economist», «Financial Times», «The Guardian», «New Statesman», «Թայմս» և այլ թերթերում հրատարակված հոդվածների և դիտարկումների շնորհիվ։

Նյու Յորք Թայմս թերթում Բիլ Գեյթսը գիրքն անվանել է «հետաքրքրաշարժ», իսկ գրքի հեղինակին՝ «այնպիսի խթանող, որ նույնիսկ, երբ ես համաձայն չէի նրա հետ, ցանկանում էի շարունակել կարդալ և մտածել»։ Ըստ Գեյթսի՝ Հարարիին «քննադատական գլոբալ խոսակցություն է սկսել 21-րդ դարի խնդիրների լուծման շուրջ»։ «Financial Times»-ից Ջոն Թորնհիլի կարծիքով շատ ընթերցողներ նոր գրքում կզգան նախորդ երկու գրքերից վերամշակված գաղափարներ։ «The Guardian»-ից Հելեն Լյուիսի ակնարկը զուսպ է, չնայած նա հիանում է աշխատանքի պատվախնդրությամբ և ընդգրկունությամբ։

Բացասական գրախոսականների թվում է հայտնվել բրիտանական «New Statesman»-ից Գևին Ջեկոբսոնը։ Նա գիրքը նկարագրել է որպես խոստումներով հագեցած ուսումնասիրություն, որը որևէ բովանդակային ուղեցույց տալու համար չափազանց անորոշ է կամ չափազանց դատարկ։ «The Times»-ում Ջերարդ Դե Գրոոտը գրել է. ««Sapiens»-ի հեղինակը լավ է բացահայտել առաջիկա ճգնաժամերը, սակայն նրա օշարակատիպ պարզությունները պատասխան չեն տալիս»։

## Ծանոթագրություններ

## Արտաքին հղումներ
* «XXI դարի 21 դասերը» գիրքը Նյումագ հրատարակչության կայքում

Կատեգորիա:2018 գրքեր
Կատեգորիա:2018 ոչ գեղարվեստական գրքեր
Կատեգորիա:Newmag հրատարակչության գրքեր
Կատեգորիա:Գրական ստեղծագործություններ այբբենական կարգով
Ours

**«Ours»** (Այս սերը միայն մերն է), ամերիկյան քանթրի, փոփ–երգչուհի և երգերի հեղինակ Թեյլոր Սվիֆթի երգը, նրա երրորդ՝ *[[Speak Now]]* ստուդիական ալբոմից (2010)։ Երգը գրել է հենց ինքը` երգչուհին, իսկ Նաթան Չեփմենը դարձել է համապրոդյուսեր։ Երգը թողարկվել է որպես ալբոմի 6-րդ եզրափակիչ սինգլ և դարձել է երգչուհու 6-րդ հիթը՝ ԱՄՆ-ի քանթրի-չարթի գլխավորությամբ (№ 1 Hot Country Songs-ում)։

## Պատմություն
Երգը թողարկվել է 2011 թվականի նոյեմբերի 8-ին որպես պրոմոսինգլ Speak Now ալբոմից՝ Big Machine Records լեյբլում։ Որպես CD սինգլ երգը հայտնվել է US Walmart խանութներում`կենդանի համերգային ալբոմի հետ միասին։ Երգը դարձել է *Speak Now* ալբոմի վեցերորդ սինգլը, իսկ պաշտոնական թողարկումը կայացել է 2011 թվականի նոյեմբերի 28-ին, սակայն քանթրի–ռադիոյում այն հայտնվել է միայն 2011 թվականի դեկտեմբերի 5-ին։ *Speak Now* ալբոմից դա 5-րդ սինգլն էր քանթրի–ռադիոյում։

Երգն առաջին անգամ ներկայացվել է № 5 Hot Digital Songs թվային հիթ-շքերթում և № 13՝ հիմնական ամերիկյան ''Billboard'' Hot 100 հիթ-շքերթում։ 2012 թվականի օգոստոսին ԱՄՆ-ում վաճառվել է սինգլի 1,224,000 օրինակ և այն հավաստագրվել է RIAA պլատինե կարգավիճակում։ Երգը հայտնվել է Կանադայում՝ № 68, Մեծ Բրիտանիայում № 181 և Ավստրալիայում № 91։ 2012 թվականի մարտի 3-ին «Ours»-ը դարձել է Սվիֆթի 15-րդ հիթը, որը Hot Country Songs քանթրի-չարթում հայտնվել է Top-10-ում։ Սա Թեյլորին դարձրեց պատմության մեջ առաջին կինը, ով 1944 թվականին, իր թողարկման սկզբից ի վեր 15 անգամ անընդմեջ երևացել է Top-10 քանթրի հիթ–շքերթում։ 2012 թվականի մարտի 31-ին  «Ours»–ը գլխավորել է Billboard Country Songs–ը և դարձել է Սվիֆթի 6-րդ հիթը՝ «Our Song»–ին (2007—2008), «Should've Said No»–ին (2008), «Love Story»–ին (2008), «You Belong with Me»–ին(2009) և «Sparks Fly»–ին զուգահեռ գլխավորելով հիթ–շքերթը (2011)։ 2014 թվականի նոյեմբերին «Ours» սինգլն ԱՄՆ-ում վաճառվել է 1,4 մլն օրինակով։

## Մրցանակներ և անվանակարգեր
Երգը ստացել է American Country Awards-ի 2 անվանակարգեր Female Single of the Year և Female Video of the Year կատեգորիաներում (2012), CMT Music Awards անվանակարգը՝ Female Video of the Year (2012) կատեգորիայում և շահել է  BMI Country Awards պարգևը Country Awards Top 50 Songs (2013) կատեգորիայում։

## Երաժշտական տեսահոլովակ
Տեսահոլովակի պրեմիերան տեղի է ունեցել *[[E! News]]*-ով և E! Online-ով 2011 թվականի դեկտեմբերի 2–ին, ժամը 19․00–ին։ Ռեժիսորը Դիքլեն Ուայթբլյումն էր (Declan Whitebloom), ով արդեն աշխատել է Սվիֆթի «Mean» տեսահոլովակի վրա։ Հոլովակն առաջ մղելով՝ Սվիֆթը իր կայքում թողարկել է երաժշտական տեսահոլովակի պատրաստման 13 դրվագներ («webisodes»)՝ դրանք ամեն օր համացանցում տարածելով։

## Երգացանկ
* **Digital download**
# «Ours»՝ 3:58

* **CD single**
# «Ours»՝ 3:58
# «Ours» (Live)՝ 4:12

## Հիթ-շքերթներ և հավաստագրումներ
### Ամենշաբաթյա հիթ-շքերթներ

### Հավաստագրումներ

### Տարեվերջյան հիթ-շքերթներ

## Ծանոթագրություններ

## Հղումներ
*  (ավելին քան 25 միլիոն դիտում)
* Երգի տեքստը Թեյլոր Սվիֆթի պաշտոնական կայքում
* Ours by Taylor Swift. songfacts.com

Կատեգորիա:2011 երգեր
Կատեգորիա:Երգեր այբբենական կարգով
Կատեգորիա:Թեյլոր Սվիֆթի երգեր
Նինա Պետուշկովա

**Նինա Պետուշկովա** (, ). ռուս գեղասահորդուհի, հանդես է եկել մենասահքում։ 2008 թվականի Ռուսաստանի առաջնության արծաթե մեդալակիր։ 2009-2010 մրցաշրջանից հետո ավարտել է սիրողական կարիերան։

### Կարիերա
2008 թվականին Ռուսաստանի առաջնությունում գրավել է երկրորդ հորիզոնականը, ինչ շնորհիվ էլ մասնակցել է Եվրոպայի առաջնությանը, որտեղ 17-րդն էր։

2008-2009 մրցաշրջանում Ռուսաստանի Գրան-Պրի «Cup of Russia»-ում անհաջող հանդես եկավ և զբաղեցրեց 10-րդ հորիզոնականը։ 2009 թվականի Ռուսաստանի առաջնությունում չորրորդն էր։ Քանի որ 2009 թվականի Եվրոպայի առաջնություններում կանանց մենասահքում Ռուսաստանն ուներ երկու տեղ, իսկ ոսկի և արծաթ նվաճած Ադելինա Սոտնիկովան և Ելիզավետա Տուկտամիշևան տարիքի պատճառով չէին կարող մասնակցել, ապա, ըստ մարզական սկզբունքի, Հելսինկիում երկիրը պետք է ներկայացներ Նինան։ Սակայն Գեղասահքի ֆեդերացիայի մարզչական խորհուրդը որոշում է, որ Եվրոպայի առաջնություն է գնում Ալյոնա Լեոնովան։ 2009 թվականին պատանիների կարգում Ռուսաստանի առաջնությանը Նինան ձախողեց` զբաղեցնելով միայն 18-րդ հորիզոնականը։ Այսպիսոն, նա չի ընտրվում մասնակցելու պատանիների կարգում Աշխարհի առաջնությանը։

### Սպորտային ձեռքբերումներ

## Ծանոթագրություններ

Կատեգորիա:Ռուս գեղասահորդներ
Տոտի Դալ Մոնտե

**Անտոնիետա Մենեգել** (), առավել հայտնի բեմական **Տոտի Դալ Մոնտե** անվամբ, նշանավոր իտալացի օպերային սոպրանո։ Մեր օրերում հիշվում է Ջակոմո Պուչինիի «Մադամ Բատերֆլայ» օպերայի Չիո-չիո-սանի դերակատարմամբ, որն ամբողջությամբ ձայնագրել է 1939 թվականին։

## Կարիերա
Ծնվել է Իտալիայի Տրևիզո գավառի Մոլիանո Վենետո կոմունայում։ Դեբյուտը կատարել է Միլանի Լա Սկալա օպերային թատրոնում 23 տարեկանում՝ կատարելով Բիանկոֆիորեի դերը Ռիկարդո Զանդոնաիի «*Francesca da Rimini*» օպերայում։ Անմիջապես հաջողություն է ունեցել և նրա «սոխականման ձայնն» սկսել է բարձր գնահատվել ամբողջ աշխարհում։ Իր լավագույն դերակատարումների թվում են Ամինայի բելկանտո հատվածները Վինչենցո Բելլինիի «Լուսնոտը» օպերայից, Լյուչիան Գաետանո Դոնիցետիի «Լյուչիա դի Լամերմուր» օպերայից և Գիլդան Վերդիի «Ռիգոլետտո» օպերայից։ 1922 թվականին տենոր Կառլո Բրոկկարդիի հետ հանդես է եկել մի քանի դերերգով Պալերմոյի *Teatro Massimo* օպերային պալատում, այդ թվում՝ Չիո-չիո-սանը, Գիլդան և Ալֆրեդո Կատալանիի «Վալլի» օպերայի գլխավոր հերոսուհին։

1924 թվականին՝ Միլանում ու Փարիզում ունեցած հաջողություններից հետո, բայց Լոնդոնում ու Նյու Յորքում դեբյուտներից առաջ, տիկին Նելլի Մելբայի կողմից հրավիրվել է լինելու իտլական օպերային ընկերության գլխավոր երգչուհիներից մեկը, որի հետ վերջինս պատրաստվում էր շրջագայությամբ հանդես գալ Ավստրալիայում։ Շրջագայության ընթացքում գլխապտույտ հաջողություն է ունեցել և ծերացող Մելբայի ու շատ ավելի երիտասարդ Դալ Մոնտեի միջև ոչ մի թշնամություն չի առաջացել․ ընդհակառակը, միմյանց ներկայացումներից հետո իրար ծաղկեփնջեր են նետել։ 1928 թվականին Ավստրալիա երրորդ այցելության ընթացքում ամուսնացել է տենոր Էնցո դե Մուրո Լոմանտոյի հետ Սիդնեյի սուրբ Մարիամի մայր տաճարում։ Հարսանեկան արարողության մասին միջազգային մամուլում խոշոր վերնագրերով է գրվել։ 1929 թվականի հունվարի 12-ին Լա Սկալայում ներկայացել է Ռոսալինայի դերերգով՝ Ումբերտո Ջորդանոյի «Թագավորը» օպերայի համաշխարհային պրեմիերայի ժամանակ։

1945 թվականին հեռացել է օպերային բեմից, սակայն շարունակել աշխատել թատրոնում, ինչպես նաև երբեմն ձայնագրություններ է արել։ Նկարահանվել է նաև մի քանի ֆիլմերում, որոնցից ամենահայտնին թերևս նրա վերջին ֆիլմն է՝ Էնրիկո Մարիա Սալերնոյի «*Anonimo veneziano»*-ն, 1970 թվականին նկարահանված պատմություն Լա Ֆենիչե օպերային թատրոնի մի երաժշտի մասին։ Եղել է նաև երգեցողության ուսուցչուհի և դասուսույց․ նրա սաների թվում էին Դոդի Պրոտերոն, Դոլորես Ուիլսոնը և Ջիանա Դ՛Անջելոն։

## Մահ
Վախճանվել է 1975 թվականին 81 տարեկան հասակում Պիևե դի Սոլիգոյում, արյան շրջանառության խանգարումներից։

## Ծանոթագրություններ

## Աղբյուրներ
* This text was based, in part, on the equivalent article in the Italian Wikipedia.
* Toti del Monte  at operaitaliana.com.
* 
* "Remembering Toti"  at thewaythefutureblogs.com

## Գրականության ցանկ
* *The Last Prima Donnas*, by Lanfranco Rasponi, Alfred A Knopf, 1982; 

Կատեգորիա:Բեմական կեղծանուններ
Կատեգորիա:Թատրոնի դերասանուհիներ
Կատեգորիա:Իտալացի օպերային սոպրանոներ
Կատեգորիա:Օպերային երգչուհիներ
Վարվառա Անդրեևսկայա

**Վարվառա Անդրեևսկայա** (, ), ռուս մանկագիր։

## Կենսագրություն
Ծնվել է սպայի ընտանիքում, մանկուց շատ է կարդացել, լավ գիտեր գրականություն, հետաքրքրված էր Ռուսաստանի պատմությամբ։

## Ստեղծագործություն
1884 թվականից սկսել է գրել պատմական թեմատիկայով փոքր պատմվածքներ՝ հրատարակելով դրանք «Երիտասարդ Ռուսաստան» ամսագրում։ Հրապարակված առաջին պատմվածքը եղել է «Մենշիկովի անկումը»։

1889 թվականից սկսել են լույս տեսնել նրա` երեխաների համար նախատեսված գրքերը, որոնցից շատերը բազմիցս վերահրատարակվել են։ Դրանցից էին «Դայակի հեքիաթները» (1889), «Արշալույս» (1890), «Զանգակ» (1890), «Երեխաների աշխարհ» (1890) և այլն։

Հատկապես հանրաճանաչ էին մանկական պատմական գրքերը, որտեղ Ռուսաստանի պատմության իրադարձությունները պատմվում էին պարզ լեզվով։

1900 թվականի հանրագիտարանում Վ. Անդրեևսկայի մասին ասվում է.

Նրա «Սինոփսի ճակատամարտը» պատմվածքն ընդգրկել է Լև Տոլստոյի «Սևաստոպոլի պաշտպանության պատմվածքներ» ժողովածուի մեջ։

Վարվառա Անդրեևսկայան 1896 թվականին ռուսերեն է թարգմանել Միգել դե Սերվանտեսի «Դոն Կիխոտ» և Շիլլերի «Վիլհելմ Տելլ» գրքերը։

## Ծանոթագրություններ

## Գրականություն
* *Лемке М.* Что читать детям.― СПб., 1910. С. 29

## Արտաքին հղումներ
* Варвара Андреевская. Записки куклы
* Иллюстрация к книге «Рассказы дедушки про седую старину»
* Книги В. Андреевской в Российской национальной библиотеке

Կատեգորիա:Ռուս գրողներ
Կատեգորիա:Ռուս թարգմանիչներ
Կատեգորիա:Ռուս մանկագիրներ
Անտոնինա Դոմանսկայա

**Անտոնինա Դոմանսկայա** (, ), լեհ մանկագիր։

## Կենսագրություն
1865 թվականին ընտանիքի հետ տեղափոխվել է Կրակով։ Ամուսնացել է Կրակովի համալսարանի պրոֆեսոր, բժշկագիտության դոկտոր, Կրակով քաղաքային մագիստրատի խորհրդական Ստանիսլավ Դոմանսկու հետ։

Առաջին անգամ սկսել է իր պատմությունները հրապարակել «Ընտանեկան երեկոներ» ամսագրում։

Ճանաչում է ձեռք բերել երեխաների և պատանիների համար պատմական և արկածային գեղարվեստական ստեղծագործությունների շնորհիվ։ Գրողի պատմվածքների, վիպակների և վեպերի սյուժեները կառուցվել են ըստ Լեհաստանի պատմության ընթացքում տեղի ունեցած հայտնի պատմական իրադարձությունների և գործիչների։

Ակտիվորեն մասնակցել է գրական և գեղարվեստական կյանքին, որն այդ ժամանակ Կրակովում կենտրոնացած էր նրա եղբորորդու՝ Լուցիան Ռիդելի շուրջ։

Ստանիսլավ Վիսպյանսկու «Հարսանիք» (1901) պիեսի կերպարներից մեկի՝ խորհրդատուի նախատիպն է, մի կնոջ, որն առհասարակ չի հասկանում գյուղական կյանքի բնույթն ու գյուղացու մտածելակերպը։

Մահացել է Կրակովում և թաղված է Ռակովիցյան գերեզմանատանը։

## Ընտրված մատենագրություն
* Moje dzieci: opowiadanie mamusi (1884)
* 60 szarad i zagadek ułożyła swoim dzieciom Mamusia (1902)
* Opowiadania babuni dla kochanych wnucząt (1904)
* Pamiętnik Stokrótki Miluni: powiastka dla dzieci (1905)
* Hanusia Wierzynkówna (1909)
* Paziowie króla Zygmunta: opowiadanie obyczajowe na tle dawnych wieków (1910)
* Przy kominku (1911)
* Historia żółtej ciżemki: powieść z czasów panowania Kazimierza Jagiellończyka (1913)
* Trzaska i zbroja (1913)
* Krysia Bezimienna: opowiadanie z czasów Zygmunta Augusta i Stefana Batorego (1914)
* Królewska niedola (1916)
* Złota przędza (опубликована в 1918)
* Ave Maria (опубликована в 1920)
* Czeladnik majstra Szymona (опубликована в 1920)

## Ծանոթագրություններ

## Գրականություն
* Domańska Antonina // Słownik biograficzny historii Polski. — T. 1: A—K. — Zakład Narodowy im. Ossolińskich, 2005. — S. 337—338.
* *Bożena Pietrzyk*. Kraków w życiu i twórczości Antoniny Domańskiej // Kraków — Lwów: książki, czasopisma, biblioteki XIX i XX wieku / pod red. *Jerzego Jarowieckiego*. — T. 5. — Kraków: Wydawn. Naukowe Akademii Pedagogicznej, 2001. — S. 197—202.

Կատեգորիա:Լեհ մանկագիրներ
Կատեգորիա:Լեհ կին գրողներ
Կատեգորիա:Լեհ արձակագիրներ
Boyfriend (երգ, Սելենա Գոմես)

**Boyfriend**, ամերիկացի երգչուհի Սելենա Գոմեսի երգը, որը թողարկվել է 2020 թվականի ապրիլի 9-ին *[[Interscope Records]]* լեյբլում։ Համարվում է *[[Rare]]* երրորդ ստուդիական ալբոմի չորրորդ սինգլը։ Երգի հեղինակներն են Սելենա Գոմեսը, Ջուլիա Մայքլզը, Ջասթին Թրանտերը, Մաթիաս Լարսոնը, Jon Wienner-ը և Sam Homaee-ն։ Սինգլի պրոդյուսերն է The Roommates-ը։

## Պատմություն
Առաջին անգամ երգի մասին Սելենան հայտնել է 2020 թվականի հունվարի 14-ին, Ջիմմի Ֆելոնին տված հարցազրույցում։ Ավելի ուշ նա հայտարարել է, որ երգը թողարկվելու է որպես *Rare* ալբոմի սինգլ։ Հաջորդ օրը սոցիալական կայքերում գրել է «Ցանկության և կարիքի միջև կա տարբերություն։ Երբեմն ես պարզապես ուզում եմ ավելին»։ Երգի մասին նա ասել է.

## Երաժշտական տեսահոլովակ
Երաժշտական տեսահոլովակը յություբում թողարկվել է 2020 թվականի ապրիլի 10-ին։ Ռեժիսորը եղել է Matty Peacock-ը։

## Հիթ-շքերթներ

## Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:2020 երգեր
Կատեգորիա:Երգեր այբբենական կարգով
Կատեգորիա:Սելենա Գոմեսի երգեր
Կատեգորիա:Ֆեմինիստական երգեր
Ռոզի Օ'Դոննել

**Ռոզի Օ'Դոննել** (, ), ամերիկացի հեռուստահաղորդավարուհի, կատակերգական դերասանուհի, պրոդյուսեր, երգչուհի, բլոգեր և ԼԳԲՏ ակտիվիստ։

## Գործունեություն
Նա հայտնի է դարձել այն բանից հետո, երբ 1980-ական թվականների սկզբին սկսեց հանդես գալ ստենդ-ափ ժանրում։ 1996-2002 թվականներին վարել է սեփական «Ռոզի Օ'Դոննել շոուն», որի համար արժանացել է «Էմմի» մրցանակի։ Թոք-շոուի նկարահանումների ընթացքում թողարկել է իր առաջին «Find Me» կոչվող գիրքը։

2006 թվականից վարել է «The View» թոք-շոուն։ Նրա գալուց և շոուի կառուցվածքի փոքր փոփոխությունից հետո նախագծի վարկանիշները զգալիորեն բարձրացել է և շոուն դարձել է ցերեկային հեռուստատեսության ամենատարածված նախագծերից մեկը։ 2008 թվականին շոուն Ռոզիի հետ միասին շահել է «Էմմի» մրցանակ։

2006 թվականի դեկտեմբերին Օ'Դոննելը հրապարակային քննադատության էր ենթարկել միլիարդատեր Դոնալդ Թրամփին «Միսս Ամերիկա» մրցույթի և նրա հաղթող Թարա Քոնների շուրջ ծագած սկանդալի պատճառով։

2008 թվականին նա հանդես է եկել որպես «Ամերիկա» ֆիլմի պրոդյուսեր։ 2009 թվականի նոյեմբերից վարում է սեփական երկժամյա ռադիոալիքը, որտեղ քննարկվում են հասարակությանը հուզող տարբեր քաղաքական իրադարձություններ։

Ռոզի Օ'Դոննելը նկարահանվել է մի քանի ֆիլմերում։

Օ'Դոննելը պայմանագիր է կնքել լեգենդար Օփրա Ուինֆրիի հետ, Ռոզին եթեր է վերադարձել 2011 թվականի աշնանը՝ իր նոր «OWN» շոուով, որը փակվել է 2012 թվականի մարտի վերջին։

## Անձնական կյանք
Ռոզին բաց լեսբուհի է։

2004 թվականի փետրվարից մինչև օգոստոս Ռոզին ամուսնացել է Քելլի Քարփենթեր-Օ'Դոննելի հետ։ Նրանց ամուսնությունը չեղյալ է հայտարարվել Կալիֆորնիայի Գերագույն դատարանի կողմից, սակայն մինչև 2007 թվականը նրանք շարունակել են հարաբերությունները։ Նախկին զուգընկերներն ունեն չորս երեխա։

2012-2016 թվականներին Ռոզին ամուսնացել է Միշել Ռաունդսի հետ։ Նախկին զույգն ունի խորթ դուստր։

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե ազնվամորի» մրցանակի դափնեկիրներ
Կատեգորիա:Ամերիկացի բլոգերներ
Կատեգորիա:Ամերիկացի երգիծաբաններ
Կատեգորիա:Ամերիկացի երգչուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հաղորդավարներ
Կատեգորիա:Ամերիկացի հեռուստատեսային դեմքեր
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պրոդյուսերներ
Կատեգորիա:Ամերիկացի ֆեմինիստներ
Կատեգորիա:Ամերիկացիներ իռլանդական սերմամբ
Կատեգորիա:Բոստոնի համալսարանի շրջանավարտներ
Կատեգորիա:Թատրոնի դերասանուհիներ
Կատեգորիա:ԼԳԲՏ անձինք
Կատեգորիա:ԼԳԲՏ իրավունքների ակտիվիստներ
Դեզի ֆոն Հալբան

**Դեզիրե Լուիզ Աննա Էռնեստին «Դեզի» ֆոն Հալբան** (), ավստրիացի օպերային ու համերգային երգչուհի։

Սոպրանո Սելմա Կուրցի և գինեկոլոգ Ջոզեֆ ֆոն Հալբանի դուստրը։

Ամուսնացել է հոլանդացի կոլեկցիոներ Ժակ Գուդստիկկերի հետ, որը 1940 թվականին փախչելով նացիստներից,  Լա Մանշի նեղուցն անցնելիս մահացել է «Բոդեգրավեն» նավի վրա։ Կինն ու մանկահասակ որդին՝ Էդուարդը, կարողացել են Մոնրեալով հասնել Նյու Յորք։ Ամուսնու արվեստի հավաքածուն թալանվել է նացիստների կողմից, սակայն երկարատև դատական քաշքշուքից հետո վերադարձվել 2006 թվականին։

Երկրորդ անգամ ամուսնացել է 1950 թվականին երկու անգամ ամուսնալուծված հոլանդացի իրավաբան Ավգուստ ֆոն Սահերի հետ։ Որդին ընդունել է խորթ հոր ազգանունը, ամուսնացել արևմտագերմանացի գեղասահորդուհի Մարիեյ Լանգենբեյնի հետ, իսկ նրանց դուստրը՝ Շառլին ֆոն Սահերը, դարձել է մրցակցային գեղասահորդուհի։

Ֆիզիկոս Հանս ֆոն Հելբանը Դեզիի ազգականն էր։

## Ծանոթագրություններ

Կատեգորիա:Օպերային երգչուհիներ
Կատեգորիա:20-րդ դարի օպերային երգիչներ
Կատեգորիա:Ավստրիացի օպերային երգիչներ
Յոլա (երգչուհի)

**Յոլանդա Քուորթի** (; ), առավել հայտնի է որպես **Յոլա** () կամ **Յոլա Քարթեր**, անգլիացի երաժիշտ, երգիչ և երգերի հեղինակ։ Նա դարձել է Phantom Limb խմբի գլխավոր երգիչ, որը թողարկել է իր առաջին ալբոմը 2010 թվականին։ Նա բեք վոկալ է երգել մի շարք արտիստների համար, ներառյալ Massive Attack-ը, The Chemical Brothers-ը և Իգի Ազալիան։ Յոլան առաջադրվել է Գրեմմի 62-րդ մրցանակաբաշխության 4 անվանակարգերում, ներառյալ «Լավագույն նոր արտիստ» գլխավոր անվանակարգերից մեկը։

## Անձնական կյանք
Նրա ընտանիքը արգելել է երաժշտությունը, երբ նա փոքր էր։

## Կարիերա
Յոլան թողարկել է իր առաջին սոլո մինի ալբոմը՝ «Orphan Offering»-ը, 2016 թվականին։ 2019 թվականի փետրվարին թողարկվել է նրա դեբյուտային ստուդիական ալբոմը՝ «Walk Through Fire»-ը, Դեն Աուերբաքի Easy Eye Sound լեյբլում։ Ալբոմի անվանումը հղում է այն հրդեհի վրա, որը քանդել է և Yola-ի տունը, և վիրավորական հարաբերությունները, որոնցից նա փախել է։ «Walk Through Fire»-ը գրվել, ձայնագրվել և պրոդյուսերավորվել է Դեն Աուերբաքի կողմից՝ իր Նեշվիլի Easy Eye ստուդիայում։

2019 թվականի մարտի 23-ին Յոլան կատարել է իր հեռուստատեսական դեբյուտը CBS This Morning-ի շաբաթօրյա սեսիայում, որտեղ նա կատարել է տարբեր մասեր «Walk Through Fire»-ից։

«Walk Through Fire»-ն առաջադրվել է Գրեմմի 4 անվանակարգում։ Այն առաջադրվել է «Լավագույն ամերիկանա ալբոմ», իսկ «Faraway Look»-ն առաջադրվել է «Լավագույն ամերիկյան արմատներով երգ» և «Լավագույն ամերիկյան արմատներով ելույթ» անվակարգերում։ Բացի այն, Յոլան առաջադրվել է «Լավագույն նոր արտիստ» չորս գլխավոր անվանակարգերից մեկում։

## Սկավառակագրություն
### Ալբոմներ

#### Սոլո
**Orphan Offering EP* (2016)
**Walk Through Fire* (2019)

#### Phantom Limb-ի հետ
**Phantom Limb* (նույնանուն դեբյուտ, 2008)
**Phantom Limb* (վերաթողարկվել է 2009 թվականի հոկտեմբերին)
**Live in Bristol* (թողարկվել է 2009 թվականին) 
**The Pines* (թողարկվել է 2012 թվականի փետրվարին)

### Սինգլներ

## Մրցանակներ և պարգևներ

## Ծանոթագրություններ

## Արտաքին հղումներ
* 

Կատեգորիա:21-րդ դարի անգլիացի դերասանուհիներ
Կատեգորիա:21-րդ դարի անգլիացի կանայք
Կատեգորիա:21-րդ դարի բրիտանացի դերասանուհիներ
Կատեգորիա:21-րդ դարի բրիտանացի կանայք
Կատեգորիա:21-րդ դարի երգիչներ և երգչուհիներ
Կատեգորիա:Անգլիացի երաժիշտներ
Կատեգորիա:Անգլիացի երգիչ-երգահաններ
Կատեգորիա:Անգլիացի երգչուհիներ
Կատեգորիա:Բեմական կեղծանուններ
Կատեգորիա:Բրիտանացի դերասանուհիներ
Կատեգորիա:Բրիտանացի երաժիշտներ
Կատեգորիա:Բրիտանացի երգահաններ
Կատեգորիա:Բրիտանացի երգչուհիներ